Bruce Willis

Bruce Willis 
thumb
Walter Bruce Willis (1955-) se tapajtiani Estadounidensechanej. 

 Ne itunal ichtaka 
Bruce Willis nesik tik ne techan Idar-Oberstein tik Alemania, wan weya tik ne techan Carneys Point, EEUU katka. Iteku David Willis wan inan Marlene Willis katka. Ne inan Alemaniachanej katka. Bruce kipia yey iikawan : Florence, Robert wan David Jr. 

Ne shijshiwit yey pual majtakti, pejtuk mumachtia tik ne Tamachtiluyan Montclair State University. Ne shiwit 1977, yawi ka techan Nueva York katka. Ka né, tekitki tik miak Tawanaluyan wan takwaluyan. 

Yaja kipia se ikman isiwaw: ne tapajtiani Demi Moore. Isiwaw katka Emma Hemming Bruce Willis kipia makwil ipijpipil inwan Demi Moore wan Emma Hemming: Rumer, Scout, Tallulah, Mabel wan Evelyn Willis. 

 Ne itekiw 
Willis pejtuk itekiw ken tapajtiani ne shiwit 1980. Ne achtu ujulinkwikwil tesu yek katka. Nemanha, ne shiwit 1985, pejtuk series tik ne televisión "Moonlighting" ("Luz de Luna" tik ne tajtaketzalis Kastiya), ken mawiltia ne tajpiani David Addison katka. Moonlighting sujsul wey katka tik ne EEUU wan América Latina. Senpa, pejtuk sujsul yek ujulinkwikwil ne shijshiwit nawi pual wan ne shijshiwit nawi pual majtakti : "Duro de matar" ("Die Hard" tik ne tajtaketzalis inglés inwan Die Hard 2, 3 wan 4) wan "Pulp Fiction" wan "El quinto elemento" wan "Armageddon". 

Yaja takwikani nusan. Itakwika pal ne ulinkwikwil "Bruno Mukwepa" ("The Return of Bruno" tik ne tajtaketzalis inglés) miak tajtakwikalis katka, wan kipia discos nusan katka : "If It Don't Kill You, It Just Makes You Stronger" (tik ne shiwit 1989).

 Ipanpa Uni 

 https://en.wikipedia.org/wiki/Bruce_Willis
 https://es.wikipedia.org/wiki/Bruce_Willis
 https://es.wikipedia.org/wiki/Demi_Moore

 Ijilpika 
https://es.wikipedia.org/wiki/Bruce_Willis

https://www.imdb.com/name/nm0000246/